પપ્પા ડાઇનિંગ ટેબલ પર બેઠા હતા અને ન્યૂઝપેપર વાંચતા હતા અને મમ્મી એમને ચા આપતાં હતા. થોડીવાર બાદ દાદા પણ આવ્યા અને એ પપ્પાની બાજુમાં બેઠાં ! દાદાને જોઈને જરાં પણ નહોતું લાગતું કે દાદા બીમાર હશે ! હું રસોડામાં પહોંચ્યો અને મમ્મીને પગે લાગ્યો અને મમ્મી મને જોતાં જ રહી ગયા અને બોલ્યા, અરે શુભમ તું ક્યારે આવ્યો ? પપ્પા પણ મને જોઈને ચોંકી ગયા અને દાદા મને સ્મિત આપવા લાગ્યા અને કહ્યું, મારો લાડકો આવી ગયો ! મમ્મીએ પૂછ્યું, કેમ બેટા અચાનક ? મેં કહ્યું, મમ્મી તમેં દાદાને જ પૂછો ને ! પપ્પાએ કહ્યું, એમાં દાદાને શું પૂછવાનું હોય ? મેં કહ્યું, આજથી અઠવાડિયા પહેલા દાદાએ મને મેસેજ કરેલો કે મારી પાસે વધારે સમય નથી તો તું મને મળી જા ! મમ્મી જોર જોરથી હસવા લાગ્યા અને પપ્પાએ કહ્યું, પપ્પા તમે ક્યારથી આવી મજાક કરતાં થઈ ગયા ? મમ્મીએ કહ્યું, પપ્પા તમે એકદમ બરાબર કર્યું, આ બહાને મારો દીકરો તો ઘરે આવ્યો ! મમ્મીએ મને ચા આપી અને બોલી, મારો શુભમ કેટલો ગોરો થઈ ગયો છે ! મેં કહ્યું, મમ્મી ત્યાં ઠંડી હોય એટલે ! દાદા સાથે પણ મેં ઘણી વાતો કરી અને થોડીવાર બાદ મમ્મીએ કહ્યું, બેટા હવે રૂમમાં જઈને સુઈ જા, તું થાકી ગયો હોઈશ ! મેં કહ્યું, હા મમ્મી થાકી તો ગયો છું. મમ્મીએ કહ્યું, એટલે જ કહું છું કે સુઈ જા. હું અંદરના રૂમમાં સુવા ગયો.